Byrettens kendelse er ophævet og sagen er hjemvist til byretten til fortsat behandling
Ret: Østre Landsret (2. instans)
Faggruppe: Civilsag — Småsag
Sagsemner: Erhverv;
Retspleje og civilproces;

ØSTRE LANDSRETS RETSBOG







Den 8. april 2014 holdt Østre Landsret møde i retsbygningen, Bredgade 59, København.


Som dommere fungerede landsdommerne Ulla Langholz, Finn Morten Andersen og Anne
Bendfeldt Westergaard (kst.), førstnævnte som rettens formand.


Som protokolfører fungerede 


Der foretoges


6. afd. kære nr. B-592-14:

(advokat Anders Drachmann)
mod
Xpedit-CPH A/S
(advokat Lars Lindhard)


Ingen var mødt eller indkaldt.




Der fremlagdes kæreskrift af 18. februar 2014, hvorved advokat Anders Drachmann på
vegne af  har kæret Retten i Lyngbys kendelse af 6. februar 2014
(BS 111-2320/2013) om henvisning af sagen til Retten i Esbjerg; byrettens fremsendelses -
brev af 24. februar 2014 og udskrift af retsbogen indeholdende den kærede kendelse.


Endvidere fremlagdes processkrift af 5. marts 2014 fra indkærede, Xpedit-CPH A/S .
Byretten har ved sagens fremsendelse henholdt sig til den trufne afgørelse.

- 2 - 
 
 
De modtagne bilag  var til stede.  
 
Efter votering afsagdes  sålydende  
 
k e n d e l s e  : 
 
Efter retsplejelovens § 238, stk. 2, kan sager mod selskaber, der driver erhvervsvirksomhed 
uden for hjemtinget, når sagen vedrører virksomheden, anlægg es ved retten på det sted, 
hvorfra virksomheden udøves.  
 
Bestemmelsen er indsat i retsplejeloven ved lov nr. 324 af 4. juni 1986. Af Retsplejerådets 
betænkning nr. 1052/1985 om retternes stedlige kompetence i borgerlige sager m.v., hvor -
til der henvises i lovforslag nr. 118 af 15. januar 1986 , fremgår  blandt andet:  
 
”Retsplejerådet foreslår, at der gennemføres en ny regel (lovudkastets § 238, 
stk. 2), hvorefter alle selskaber m.v, der driver erhvervsvirksomhed uden for 
den retskreds, hvor hovedkontoret er beliggende (hjemtinget), i sager som ved -
rører den pågældende virksomhed, kan sagsøges ved retten på det  sted, hvorfra 
virksomheden udøves”.  
 
 
Efter det oplyste  vedrører  sagen et eventuelt krav  opstået  i forbindelse med Xpedit -CPH 
A/S´ køb af aktiver og re ttigheder fra virksomhed en GB Bikes ApS, beliggende i Lyngby, 
hvorfra Xpedit -CPH A/S fortsat driver virksomhed.  
 
Herefter, og idet det tilkommer sa gsøger at træffe bestemmelse om sagens anlæg ved sag -
søgtes hjemting eller filialværneting, jf. retsplejelov ens § 238, stk. 1 og 2, ophæves byret -
tens kendelse, og sagen hjemvises til Retten i Lyngby til fortsat behandling.  
 
T h i  b e s t e m m e s  : 
 
Byrettens  kendelse  ophæves, og sagen hjemvises til Retten i Lyngby til fortsat behandling.  
 
Spørgsmålet om omk ostninger i forbindelse med kæremålet afgøres af byretten i forbin -
delse med sagens afslutning.

- 3 - 
 
Kæreafgiften tilbagebetales.  
 
Retten hævet.  
(Sign.)  
___  ___  ___  
Udskriftens rigtighed bekræftes. Østre Landsret, den  10.4.2014.